

**ΤΡΟΠΟΠΟΙΗΣΕΙΣ ΚΑΙ ΕΝΗΜΕΡΩΤΙΚΟ**

**ΣΗΜΕΙΩΜΑ ΠΡΟΓΡΑΜΜΑΤΟΣ**

**ΕΡΤ2 – Τροποποιήσεις και ενημερωτικό σημείωμα προγράμματος**

**Σας ενημερώνουμε ότι τα επεισόδια της ξένης σειράς ντοκιμαντέρ «ΟΙΚΟΛΟΓΟΙ – ΗΡΩΙΔΕΣ» (ECO-HEROINES), έχουν ως εξής:**

**ΔΕΥΤΕΡΑ 16/05/2022**

**09:30**  |  **ΟΙΚΟΛΟΓΟΙ - ΗΡΩΙΔΕΣ (Α' ΤΗΛΕΟΠΤΙΚΗ ΜΕΤΑΔΟΣΗ)**  

*(ECO-HEROINES)*
**Σειρά ντοκιμαντέρ, παραγωγής Γαλλίας 2016.**

Σ’ αυτή τη σειρά ντοκιμαντέρ, θα παρακολουθήσουμε επτά γυναίκες οικολόγους απ’ όλο τον κόσμο, στην προσπάθειά τους να σώσουν είδη που απειλούνται με εξαφάνιση.

**Επεισόδιο 1ο:** **«Η Κέρστιν και το σαλάχι μάντα (Περού)» (Kerstin and the Manta Ray - Peru)**

Η **Κέρστιν Φόρσμπεργκ** έχει αφιερώσει τη ζωή της στην προστασία των **σαλαχιών μάντα** στην πατρίδα της, το **Περού.** Αυτό το μεγαλοπρεπές είδος μεταναστεύει εκεί κάθε χρόνο, όμως απειλείται σοβαρά από την αλιεία στην περιοχή.

Με την οργάνωσή της, η Κέρστιν συνεργάζεται με την τοπική κοινότητα για ν’ απαγορευτούν οι επικίνδυνες πρακτικές αλιείας και να συμπεριληφθεί η προστασία της φύσης στο πρόγραμμα του τοπικού σχολείου, ώστε να εξασφαλιστεί μακροπρόθεσμα το μέλλον του σαλαχιού μάντα στο Περού.

**ΤΡΙΤΗ 17/05/2022**

**09:30**  |  **ΟΙΚΟΛΟΓΟΙ - ΗΡΩΙΔΕΣ (Α' ΤΗΛΕΟΠΤΙΚΗ ΜΕΤΑΔΟΣΗ)**  
*(ECO-HEROINES)*
**Σειρά ντοκιμαντέρ, παραγωγής Γαλλίας 2016.**

Σ’ αυτή τη σειρά ντοκιμαντέρ, θα παρακολουθήσουμε επτά γυναίκες οικολόγους απ’ όλο τον κόσμο, στην προσπάθειά τους να σώσουν είδη που απειλούνται με εξαφάνιση.

**Επεισόδιο 2ο: «Η Μονίκ και οι βραδύποδες (Σουρινάμ)» (Monique and the Sloths - Suriname)**

Από το 2005, η **Μονίκ Πουλ** έχει αφοσιωθεί στην προστασία του **βραδύποδα,** ενός είδους που απειλείται με εξαφάνιση.

Στο **Σουρινάμ,** όπου και δραστηριοποιείται, τους διασώζει από αστικές περιοχές, τους περιθάλπει στο καταφύγιο που δημιούργησε γι’ αυτόν τον σκοπό και τους απελευθερώνει στην άγρια φύση.

Επιπλέον, έχει αγοράσει δασική έκταση για να τους εξασφαλίσει την ύπαρξη ενός βιότοπου που δεν θα απειληθεί από την αποψίλωση και την ανθρώπινη εκμετάλλευση.

**ΤΕΤΑΡΤΗ 18/05/2022**

**09:30**  |  **ΟΙΚΟΛΟΓΟΙ - ΗΡΩΙΔΕΣ (Α' ΤΗΛΕΟΠΤΙΚΗ ΜΕΤΑΔΟΣΗ)**  

*(ECO-HEROINES)*
**Σειρά ντοκιμαντέρ, παραγωγής Γαλλίας 2016.**

Σ’ αυτή τη σειρά ντοκιμαντέρ, θα παρακολουθήσουμε επτά γυναίκες οικολόγους απ’ όλο τον κόσμο, στην προσπάθειά τους να σώσουν είδη που απειλούνται με εξαφάνιση.

**Επεισόδιο 3ο:** **«Η χώρα των ντουγκόνγκ (Μοζαμβίκη)» (Karen and the Dugongs - Mozambique)**

Στον παράδεισο του Εθνικού Θαλάσσιου Πάρκου του Μπαζαρούτο στ’ ανοιχτά της **Μοζαμβίκης,** η **Κάρεν Άλεν** και η ομάδα της έχουν αφιερώσει τη ζωή τους στη διάσωση των λιγοστών πληθυσμών **ντουγκόνγκ** που έχουν απομείνει στον πλανήτη.

Έχοντας ελάχιστα μέσα στη διάθεσή τους προσπαθούν με μεγάλο πάθος και αγάπη να διασώσουν τα πλάσματα αυτά, των οποίων το σχήμα και η ουρά ενέπνευσε τον παγκόσμιο θρύλο της γοργόνας.

**ΠΕΜΠΤΗ 19/05/2022**

**09:30**  |  **ΟΙΚΟΛΟΓΟΙ - ΗΡΩΙΔΕΣ (Α' ΤΗΛΕΟΠΤΙΚΗ ΜΕΤΑΔΟΣΗ)**  

*(ECO-HEROINES)*
**Σειρά ντοκιμαντέρ, παραγωγής Γαλλίας 2016.**

Σ’ αυτή τη σειρά ντοκιμαντέρ, θα παρακολουθήσουμε επτά γυναίκες οικολόγους απ’ όλο τον κόσμο, στην προσπάθειά τους να σώσουν είδη που απειλούνται με εξαφάνιση.

**Επεισόδιο 4ο:** **«Σάιγκα, μια ιστορία του χρόνου  (Ουζμπεκιστάν)» (Lena and the Saiga - Uzbekistan)**

Η **Λένα** και η **Όλια,** μια τρομερή ομάδα μητέρας-κόρης με έδρα το **Ουζμπεκιστάν,** έχουν αφιερώσει τη ζωή τους στη σωτηρία της **σάιγκας,** της αντιλόπης με τη χαρακτηριστική βολβοειδή μύτη, που κινδυνεύει με εξαφάνιση.

Το 2015, μία επιδημία αφάνισε τον μισό πληθυσμό που είχε απομείνει, σκοτώνοντας πάνω από 200.000 ζώα μέσα σε λίγες μόνο μέρες και κάνοντας το έργο της Λένα, της Όλια και της ομάδας εθελοντών τους ακόμα πιο επιτακτικό.

**ΠΑΡΑΣΚΕΥΗ 20/05/2022**

**09:30**  |  **ΟΙΚΟΛΟΓΟΙ - ΗΡΩΙΔΕΣ (Α' ΤΗΛΕΟΠΤΙΚΗ ΜΕΤΑΔΟΣΗ)**  

*(ECO-HEROINES)*
**Σειρά ντοκιμαντέρ, παραγωγής Γαλλίας 2016.**

Σ’ αυτή τη σειρά ντοκιμαντέρ, θα παρακολουθήσουμε επτά γυναίκες οικολόγους απ’ όλο τον κόσμο, στην προσπάθειά τους να σώσουν είδη που απειλούνται με εξαφάνιση.

**Επεισόδιο 5ο:** **«Η Ντίντρι και τα κάκαπο (Νέα Ζηλανδία)» (Deidre and the Kakapo - New Zealand)**

Οι παπαγάλοι **κάκαπο** απαντούν στα νησιά Κόντφις και Άνκορ της **Νέας Ζηλανδίας.**

Τη δεκαετία του 1990, στα νησιά υπήρχαν μόλις 50 παπαγάλοι κάκαπο, όμως πλέον ο πληθυσμός τους αυξάνεται και πάλι. Η **Ντίντρι Βέρκοου** είναι υπεύθυνη ενός προγράμματος προστασίας και αναπαραγωγής αυτών των σπάνιων πτηνών.

**ΔΕΥΤΕΡΑ  23/05/2022**

**09:30**  |  **ΟΙΚΟΛΟΓΟΙ - ΗΡΩΙΔΕΣ (Α' ΤΗΛΕΟΠΤΙΚΗ ΜΕΤΑΔΟΣΗ)**  

*(ECO-HEROINES)*
**Σειρά ντοκιμαντέρ, παραγωγής Γαλλίας 2016.**

Σ’ αυτή τη σειρά ντοκιμαντέρ, θα παρακολουθήσουμε επτά γυναίκες οικολόγους απ’ όλο τον κόσμο, στην προσπάθειά τους να σώσουν είδη που απειλούνται με εξαφάνιση.

**Επεισόδιο 6ο:** **«Η Άννα και το αλεπόσκυλο (Φιλιππίνες)»  (Anna and the Thresher Sharks - The Philippines)**

Στη νήσο Μαλαπάσκουα, στις **Φιλιππίνες,** η **Άννα Οπόσα** και η ομάδα της συνεργάζονται με τους ντόπιους ψαράδες για να δημιουργήσουν ένα θαλάσσιο πάρκο όπου μπορούν να αναπτυχθούν τα **αλεπόσκυλα.** Αυτό το είδος καρχαρία φημίζεται για τη μακριά ουρά του, την οποία χρησιμοποιεί για να χτυπήσει και να αναισθητοποιήσει το θήραμά του.

**ΤΡΙΤΗ  24/05/2022**

**09:30**  |  **ΟΙΚΟΛΟΓΟΙ - ΗΡΩΙΔΕΣ (Α' ΤΗΛΕΟΠΤΙΚΗ ΜΕΤΑΔΟΣΗ)**  
*(ECO-HEROINES)*
**Σειρά ντοκιμαντέρ, παραγωγής Γαλλίας 2016.**

Σ’ αυτή τη σειρά ντοκιμαντέρ, θα παρακολουθήσουμε επτά γυναίκες οικολόγους απ’ όλο τον κόσμο, στην προσπάθειά τους να σώσουν είδη που απειλούνται με εξαφάνιση.
 **Επεισόδιο 7ο (τελευταίο): «Η Λοράν και ο λύγκας (Ελβετία)» (Lorane and the Lynx - Switzerland)**

Η **Λοράν** είναι μία νεαρή επιστήμονας που έχει αφοσιωθεί στη δημιουργία καταφυγίων στα γαλλοελβετικά βουνά, για ορφανούς μικρούς **λύγκες.** Ο **Ευρασιατικός λύγκας** είναι ένα από τα τελευταία μεγάλα είδη αιλουροειδών και αρπακτικών ζώων.

Οι λύγκες είναι ζωτικής σημασίας για τη διατήρηση και την ανάπτυξη των οικοτόπων της Ευρώπης, διαδραματίζοντας σημαντικό ρόλο στο ευρύτερο οικοσύστημα.

Το πάθος αλλά και η δέσμευση της Λοράν να σώσει τους τελευταίους λύγκες, δίνουν πολύτιμα μαθήματα για το πώς ζώα και άνθρωποι μπορούν να μάθουν να συνυπάρχουν.

**Επίσης, σας ενημερώνουμε ότι στη ζώνη των 10:30, από τη Δευτέρα 23/05/2022, θα μεταδίδεται σε επανάληψη από την ΕΡΤ2 η ξένη σειρά ντοκιμαντέρ: «ΣΑΡΑ ΒΙΝΕΡ: ΜΙΑ ΒΔΟΜΑΔΑ ΜΕ...» (SARAH WIENER SPENDS A WEEK WITH...) (Ε) Κ8 GR live streaming, ως εξής:**

**Σειρά ντοκιμαντέρ 5 επεισοδίων, συμπαραγωγής Γερμανίας-Γαλλίας 2016.**

Η Γερμανίδα σεφ **Σάρα Βίνερ** περνά μία εβδομάδα με… ψαράδες σολομού, αθλητές, μοναχούς, στρατιώτες, αμπελουργούς.

Μαζί της θα γνωρίσουμε από κοντά κάποια άτομα που μιλούν για τις δουλειές τους, μυώντας μας ταυτόχρονα σ’ ένα ασυνήθιστο και ελάχιστα γνωστό περιβάλλον. Όπως, ένα σκάφος στη Βόρεια Θάλασσα, ένα ολυμπιακό αθλητικό κέντρο στο Σάαρλαντ, ένα μοναστήρι, ένα οινοποιείο κι έναν στρατώνα στη Βόρεια Ρηνανία-Βεστφαλία.

Ένα ταξίδι εξερεύνησης και ανακαλύψεων, όπου η Σάρα Βίνερ με τη μαγειρική της μοιράζεται γύρω από ένα κοινό τραπέζι ιστορίες της καθημερινής ζωής των καλεσμένων της.

**ΔΕΥΤΕΡΑ 23/05/2022, ώρα 10:30 - Επεισόδιο 1ο**

**ΤΡΙΤΗ 24/05/2022, ώρα 10:30 - Επεισόδιο 2ο**

**ΤΕΤΑΡΤΗ 25/05/2022, ώρα 10:30 - Επεισόδιο 3ο**

**ΠΕΜΠΤΗ 26/05/2022, ώρα 10:30 - Επεισόδιο 4ο**

**ΠΑΡΑΣΚΕΥΗ 27/05/2022, ώρα 10:30 - Επεισόδιο 5ο** **(τελευταίο)**

**Ακόμη, σας ενημερώνουμε ότι το πρόγραμμα της ΕΡΤ2 διαμορφώνεται ως εξής:**

**ΔΕΥΤΕΡΑ 23/05/2022**

**17:00 ΞΕΝΗ ΣΕΙΡΑ: «ΜΙΣ ΜΑΡΠΛ» (AGATHA CHRISTIE'S MARPLE) – Α΄ ΚΥΚΛΟΣ K8 GR live streaming & διαθέσιμο στο ERTFLIX**

**Σειρά μυστηρίου αυτοτελών επεισοδίων, συμπαραγωγής ΗΠΑ-Αγγλίας 2004.**

Βασισμένη στην ομότιτλη σειρά αστυνομικών μυθιστορημάτων και διηγημάτων της Άγκαθα Κρίστι, η σειρά παρουσιάζει τις περιπέτειες της Τζέιν Μαρπλ, μιας ηλικιωμένης γεροντοκόρης που ζει στο ήσυχο χωριουδάκι Σεντ Μέρι Μιντ.

Στις πολλές της επισκέψεις σε φίλους και συγγενείς σε άλλα χωριά, η Μις Μαρπλ συχνά πέφτει πάνω σε περιπτώσεις μυστηριωδών φόνων και βοηθά να εξιχνιαστούν.

Αν και οι αστυνομικοί εμφανίζονται πολλές φορές απρόθυμοι να δεχτούν τη βοήθεια της Μις Μαρπλ, η φήμη και οι απαράμιλλες ικανότητές της τελικά τους κερδίζουν…

**Στον ρόλο της Μις Μαρπλ, η Τζέραλντιν ΜακΓιούαν.**

**Η σειρά ήταν υποψήφια για Βραβείο Primetime Emmy 2005.**

**Επεισόδιο 1ο: «Το πτώμα στη βιβλιοθήκη» (The Body in the Library)**

**Σκηνοθεσία:** Άντι Γουίλσον

**Σενάριο:** Κέβιν Έλιοτ (βασισμένο σε μυθιστόρημα της Άγκαθα Κρίστι)

**Στον ρόλο της Μις Μαρπλ, η Τζέραλντιν ΜακΓιούαν**

**Παίζουν, επίσης, οι:** Ίαν Ρίτσαρντσον, Τζοάνα Λάμλεϊ, Τάρα Φιτζέρλαντ, Μπεν Μίλερ, Τζέιμς Φοξ, Έμα Κουκ

**Υπόθεση:** Η Ντόλι Μπάντρι, καλεί για βοήθεια τη φίλη της Μις Μαρπλ, όταν το πτώμα μιας άγνωστης ξανθιάς νεαρής γυναίκας βρίσκεται πεταμένο στη βιβλιοθήκη του σπιτιού της, στο Γκόσινγκτον Χολ.

Ο υπερφίαλος αρχηγός της αστυνομίας, Μέλτσετ, υποπτεύεται έναν ντόπιο νεαρό καλλιτέχνη, ο οποίος όμως τον διώχνει όταν πηγαίνει να τον επισκεφτεί.

Στη συνέχεια, το πτώμα αναγνωρίζεται ότι ανήκει σε μια νεαρή κοπέλα, τη Ρούμπι Κιν, που εργαζόταν ως χορεύτρια σε ξενοδοχείο. Η Ρούμπι έχαιρε της εύνοιας του εκατομμυριούχου Κόνγουεï Τζέφερσον, του οποίου τα παιδιά είχαν σκοτωθεί σε αεροπορική επιδρομή κατά τη διάρκεια του πολέμου και ήθελε να την υιοθετήσει.

Ο γαμπρός και η νύφη του, όμως, αντιδρούσαν πολύ άσχημα στο ενδεχόμενο αυτό. Η Μις Μαρπλ είναι πεπεισμένη πως η άκρη του μυστηρίου του θανάτου της Ρούμπι βρίσκεται στο ξενοδοχείο, έτσι, μαζί με την Ντόλι, εγκαθίστανται σε μία από τις σουίτες ως πελάτισσες, προκειμένου να ερευνήσουν την υπόθεση -μία υπόθεση, στην οποία οι ύποπτοι είναι πολλοί και δεν περιορίζονται μόνο στα μέλη της οικογένειας…

**ΤΡΙΤΗ 24/05/2022**

**17:00 ΞΕΝΗ ΣΕΙΡΑ: «ΜΙΣ ΜΑΡΠΛ» (AGATHA CHRISTIE'S MARPLE) – Α΄ ΚΥΚΛΟΣ K8 GR live streaming & διαθέσιμο στο ERTFLIX**

**Σειρά μυστηρίου αυτοτελών επεισοδίων, συμπαραγωγής ΗΠΑ-Αγγλίας 2004.**

**Επεισόδιο 2ο: «Φόνος στο Πρεσβυτέριο» (The Murder at the Vicarage)**

**Σκηνοθεσία:** Τσάρλι Πάλμερ

**Σενάριο:** Στίβεν Τσέρτσετ (βασισμένο στο ομότιτλο αστυνομικό μυθιστόρημα της Άγκαθα Κρίστι)
**Στον ρόλο της Μις Μαρπλ, η Τζέραλντιν ΜακΓιούαν**

**Παίζουν, επίσης, οι:** Τζον Όουενς, Τζάνα Κάρπεντερ, Τιμ ΜακΊνερνι, Ρέιτσελ Στέρλινγκ, Τζέιν Άσερ, Τζούλιαν Μόρις, Μαρκ Γκάτις, Ρόμπερτ Πάουελ, Τζάνετ ΜακΤιρ, Ντέρεκ Τζάκομπι, Άντζελα Πλέζενς, Τζούλι Κοξ, Χέρμπερτ Λομ

**Υπόθεση:** Ένας συνταγματάρχης, που ίσως είναι το λιγότερο δημοφιλές άτομο στο Σεντ Μέρι Μιντ, βρίσκεται νεκρός στο σπουδαστήριο του Πρεσβυτερίου. Καθώς όλοι δυσανασχετούσαν με την υπεροπτική και απαιτητική συμπεριφορά του, η λίστα των υπόπτων μοιάζει να μην έχει τέλος. Η Μις Μαρπλ, που αναρρώνει κατ’ οίκον από ένα διάστρεμμα στο πόδι, είχε όλο τον χρόνο να παρακολουθεί τα πήγαινε-έλα στο Πρεσβυτέριο. Είναι, λοιπόν, πρόθυμη να βοηθήσει τον επιθεωρητή Σλακ να διαλευκάνει το έγκλημα.

**ΤΕΤΑΡΤΗ 25/05/2022**

**17:00 ΞΕΝΗ ΣΕΙΡΑ: «ΜΙΣ ΜΑΡΠΛ» (AGATHA CHRISTIE'S MARPLE) – Α΄ ΚΥΚΛΟΣ K8 GR live streaming & διαθέσιμο στο ERTFLIX**

**Σειρά μυστηρίου αυτοτελών επεισοδίων, συμπαραγωγής ΗΠΑ-Αγγλίας 2004.**

**Επεισόδιο 3ο: «Τι είδε η κα ΜακΓκιλικάντι» (4:50 from Paddington)**

**Σκηνοθεσία:** Άντι Γουίλσον

**Σενάριο:** Στίβεν Τσέρτσετ (βασισμένο στο ομότιτλο αστυνομικό μυθιστόρημα της Άγκαθα Κρίστι)

**Στον ρόλο της Μις Μαρπλ, η** **Τζέραλντιν ΜακΓιούαν**

**Παίζουν,** **επίσης, οι:** **Γκριφ Ρις Τζόουνς, Ντέιβιντ Γουόρνερ, Μπεν Ντάνιελς, Παμ Φέρις, Νίαμ Κιούζακ, Τσάρλι Κριντ-Μάιλς, Μάικλ Λάντις, Ρομπ Μπράιντον, Τιμ Στερν, Ριπ Τόρενς**

**Υπόθεση:** Η Έλσπεθ ΜακΓκιλικάντι γίνεται μάρτυρας δολοφονίας σε διερχόμενο τρένο προς αυτό που ήταν επιβιβασμένη. Μια γυναίκα είχε στραγγαλιστεί! Η αστυνομία δεν μπορεί να βρει το πτώμα και αμφιβάλλει για την ιστορία.

Η Μις Μαρπλ αναλαμβάνει την επίλυση του παζλ του εγκλήματος. Όμως, χωρίς κανένα πτώμα, κανένα κίνητρο και χωρίς να γνωρίζει την ταυτότητα του θύματος, από πού ν’ αρχίσει;

**ΠΕΜΠΤΗ 26/5/2022**

**17:00 ΞΕΝΗ ΣΕΙΡΑ: «ΜΙΣ ΜΑΡΠΛ» (AGATHA CHRISTIE'S MARPLE) – Α΄ ΚΥΚΛΟΣ K8 GR live streaming & διαθέσιμο στο ERTFLIX**

**Σειρά μυστηρίου αυτοτελών επεισοδίων, συμπαραγωγής ΗΠΑ-Αγγλίας 2005.**

##### **Επεισόδιο 4ο: «Πρόσκληση** **σε** **φόνο» (A Murder Is Announced)**

**Σκηνοθεσία:** Τζον Στρίκλαντ

**Σενάριο:** Στιούαρτ Χάρκορτ (βασισμένο στο ομότιτλο αστυνομικό μυθιστόρημα της Άγκαθα Κρίστι)

**Στον ρόλο της Μις Μαρπλ, η Τζέραλντιν ΜακΓιούαν**

**Παίζουν, επίσης, οι:** Κρίστιαν Κούλσον, Ρόμπερτ Παφ, Τζόι Γουόναμεϊκερ, Κλερ Σκίνερ, Τσέρι Λάνγκι, Κάθριν Τέιτ, Αλεξάντερ Άρμστρονγκ, Φράνσις Μπάρμπερ, Ελέιν Πέιτζ, Μάθιου Γκούντι

**Υπόθεση:** Οι κάτοικοι του Τσίπινγκ Κλέγκχορν έκπληκτοι διαβάζουν στην τοπική εφημερίδα μια παράξενη δημοσίευση: «Ένας φόνος θα λάβει χώρα την ερχόμενη Παρασκευή στις 7.30 μ.μ.  στο Λιτλ Πάντοκ, στην έπαυλη της Λετίσια Μπλάκλοκ».

Πολλοί κάτοικοι θεωρούν ότι πρόκειται για ένα πρωτότυπο παιχνίδι δολοφονίας και κάποιοι σπεύδουν να παρευρεθούν στο μεγάλο γεγονός! Όμως, τα πράγματα γίνονται πολύ σοβαρά, όταν κάποιος πυροβολείται και πέφτει νεκρός.  Όλοι θεωρούνται ύποπτοι.

Η Μις Μαρπλ, με το αλάνθαστο ένστικτο και το φυσικό της χάρισμα στην επίλυση και των πιο ανεξιχνίαστων αστυνομικών υποθέσεων, αναλαμβάνει να βρει τον δολοφόνο…

**ΠΑΡΑΣΚΕΥΗ 27/5/2022**

**17:00 ΞΕΝΗ ΣΕΙΡΑ: «ΜΙΣ ΜΑΡΠΛ» (AGATHA CHRISTIE'S MARPLE) – Β΄ ΚΥΚΛΟΣ K8 GR live streaming & διαθέσιμο στο ERTFLIX**

**Σειρά μυστηρίου αυτοτελών επεισοδίων, συμπαραγωγής ΗΠΑ-Αγγλίας 2006.**

**(Β΄ Κύκλος) - Επεισόδιο 1ο: «Ρετρό στην ομίχλη» (Sleeping Murder)**

 **Σκηνοθεσία:** Έντουαρντ Χολ

**Σενάριο:** Στίβεν Τσέρτσετ (βασισμένο στο ομότιτλο αστυνομικό μυθιστόρημα της Άγκαθα Κρίστι)

**Στον ρόλο της Μις Μαρπλ, η Τζέραλντιν ΜακΓιούαν**

**Παίζουν, επίσης, οι:** Τζούλιαν Γουόντχαμ, Εμίλιο Ντούργκεϊσινγκ, Σόφια Μάιλς, Χάρι Τρενταγουέι, Άινταν ΜακΑρντλ

**Υπόθεση:** Είναι δυνατόν να υπάρχουν στοιχειωμένα σπίτια στο Σάουθαμπτον του 1950; Η Γκλέντα Χάλιντεϊ φαίνεται να το πιστεύει, μια και το καινούργιο σπίτι που αγόρασε για να ζήσει με τον εκατομμυριούχο αρραβωνιαστικό της, μοιάζει περικυκλωμένο από μυστικά και είναι γεμάτο περίεργες συμπτώσεις.

Η Μις Μαρπλ είναι η φωνή της λογικής, που καλείται να αποδείξει πως το κακό δεν προέρχεται από το υπερπέραν, αλλά από κακόβουλους και αδίστακτους ανθρώπους με σάρκα και οστά. Θα τα καταφέρει;

**Τέλος, σας ενημερώνουμε ότι το επεισόδιο «Γυναίκα και πόλη» της σειράς ντοκιμαντέρ «ΚΛΕΙΝΟΝ ΑΣΤΥ - ΙΣΤΟΡΙΕΣ ΤΗΣ ΠΟΛΗΣ», έχει ως εξής:**

**ΤΕΤΑΡΤΗ  25/05/2022**

**20:00**  |  **ΚΛΕΙΝΟΝ ΑΣΤΥ - ΙΣΤΟΡΙΕΣ ΤΗΣ ΠΟΛΗΣ – Γ΄ ΚΥΚΛΟΣ (ΝΕΟ ΕΠΕΙΣΟΔΙΟ)**  

**Σειρά ντοκιμαντέρ της Μαρίνας Δανέζη**

Το **«ΚΛΕΙΝΟΝ ΑΣΤΥ – Ιστορίες της πόλης»** συνεχίζει και στον **τρίτο κύκλο** του το μαγικό ταξίδι του στον αθηναϊκό χώρο και χρόνο, μέσα από την **ΕΡΤ2,** κρατώντας ουσιαστική ψυχαγωγική συντροφιά στους τηλεοπτικούς φίλους και τις φίλες του.

Στα δέκα ολόφρεσκα επεισόδια, το κοινό θα έχει την ευκαιρία να γνωρίσει τη σκοτεινή Μεσαιωνική Αθήνα (πόλη των Σαρακηνών πειρατών, των Ενετών και των Φράγκων), να θυμηθεί τη γέννηση της εμπορικής Αθήνας μέσα από τη διαφήμιση σε μια ιστορική διαδρομή γεμάτη μνήμες, να συνειδητοποιήσει τη βαθιά και ιδιαίτερη σχέση της πρωτεύουσας με το κρασί και τον αττικό αμπελώνα από την εποχή των κρασοπουλειών της ώς τα wine bars του σήμερα, να μάθει για την υδάτινη πλευρά της πόλης, για τα νερά και τα ποτάμια της, να βιώσει το κλεινόν μας άστυ μέσα από τους αγώνες και τις εμπειρίες των γυναικών, να περιπλανηθεί σε αθηναϊκούς δρόμους και δρομάκια ανακαλύπτοντας πού οφείλουν το όνομά τους, να βολτάρει με τα ιππήλατα τραμ της δεκαετίας του 1890, αλλά και τα σύγχρονα υπόγεια βαγόνια του μετρό, να δει την Αθήνα με τα μάτια του τουρίστα και να ξεφαντώσει μέσα στις μαγικές της νύχτες.

Κατά τον τρόπο που ήδη ξέρουν και αγαπούν οι φίλοι και φίλες της σειράς, ιστορικοί, κριτικοί, κοινωνιολόγοι, καλλιτέχνες, αρχιτέκτονες, δημοσιογράφοι, αναλυτές, σχολιάζουν, ερμηνεύουν ή προσεγγίζουν υπό το πρίσμα των ειδικών τους γνώσεων τα θέματα που αναδεικνύει ο τρίτος κύκλος, συμβάλλοντας με τον τρόπο τους στην κατανόηση, στη διατήρηση της μνήμης και στον στοχασμό πάνω στο πολυδιάστατο φαινόμενο που λέγεται «Αθήνα».

**(Γ΄ Κύκλος) - Επεισόδιο 8ο: «Γυναίκα και πόλη»**

Σε τι κατάσταση βρίσκει ο 19ος αιώνας τις γυναίκες, όταν το κυρίαρχο πρότυπο της αστικής οικογένειας τις θέλει συζύγους-μητέρες-οικοδέσποινες και αντιμετωπίζονται από νόμους και θεσμούς ως «κατώτερο είδος»;

Τι διεκδικεί το πρώτο από τα φεμινιστικά κύματα που θα γνωρίσει η Αθήνα στις τελευταίες δεκαετίες του 1800 και ποια είναι η εκδότρια της «Εφημερίδας των κυριών», Καλιρρόη Παρρέν, που θεωρείται η «πρώτη φεμινίστρια»; Πότε ανοίγουν για πρώτη φορά ζητήματα περί γυναικείου κινήματος και χειραφέτησης στην πόλη και τη χώρα;

Το επεισόδιο **«Γυναίκα και πόλη»** της σειράς ντοκιμαντέρ **«Κλεινόν Άστυ – Ιστορίες της πόλης»** παρακολουθεί τη μάχη της γυναίκας μέσα στον χρόνο για εδραίωση μιας ισότιμης θέσης της στον δημόσιο και ιδιωτικό χώρο. Έναν αγώνα που έπρεπε να κατανικήσει την αδυσώπητη «αρχή του πατρός», το εκφρασμένο μίσος και τον αντρικό φόβο για την ανατροπή της έμφυλης τάξης πραγμάτων.

Από τα αιτήματα για ισότιμη εκπαίδευση, εργασιακά δικαιώματα, κοινούς μισθούς, ίση νομική μεταχείριση, στο αίτημα της ψήφου, και από την πάλη για τον έλεγχο του σώματός τους, το δικαίωμα στην άμβλωση, την καταγγελία της έμφυλης βίας ώς το κίνημα του #metoo, τόσο η προπολεμική όσο και η μεταπολεμική και μεταπολιτευτική πορεία της γυναικείας υπόθεσης είναι μια ιστορία γεμάτη διεκδικήσεις, όπου τίποτα δεν χαρίστηκε και όλα κερδήθηκαν.

Μικρασιατική Καταστροφή, Κατοχή, Χούντα, Μεταπολίτευση σηματοδοτούν διαφορετικές φάσεις αυτών των γυναικείων διεκδικήσεων, τους μεγάλους σταθμούς, τομές και νίκες των οποίων γνωρίζουν ή θυμούνται οι φίλες και φίλοι της σειράς με τη συμβολή του αρχειακού υλικού και των αφηγήσεων εκλεκτών ομιλητριών.

**Συγκεκριμένα, με αλφαβητική σειρά, μιλούν οι:** **Έφη Αβδελά** (Ιστορικός - Ομότιμη Καθηγήτρια Πανεπιστημίου Κρήτης), **Ντίνα** **Βαΐου** (Ομότιμη Καθηγήτρια ΕΜΠ), **Δήμητρα** **Βασιλειάδου** (Ιστορικός), **Καλυψώ Γούλα** (Γενική Γραμματέας Δημογραφικής και Οικογενειακής Πολιτικής και Ισότητας των Φύλων), **Εύα Γρηγοριάδου** (Συνιδρύτρια URBANA), **Κατερίνα** **Δαλακούρα** (Αναπληρώτρια Καθηγήτρια Πανεπιστημίου Κρήτης), **Βασιλική Λάζου** (Δρ. Ιστορίας - Διδάσκουσα Τμήματος Πολιτικών Επιστημών ΑΠΘ), **Μαρία Λιάπη** (Κοινωνιολόγος - Ερευνήτρια - Κέντρο Διοτίμα), **Μαριάννα** **Σκυλακάκη** (CEO της ΑθηΝΕΑς - Παρουσιάστρια της εκπομπής «Επικίνδυνες»), **Ελένη Τσαλδάρη** (Πρόεδρος Λυκείου Ελληνίδων), **Ποθητή Χαντζαρούλα** (Ιστορικός - Πανεπιστήμιο Αιγαίου), **Ελένη Χριστοπούλου** (Οδοκαθαρίστρια Δήμου Καλλιθέας – Ποιήτρια).

**Σκηνοθεσία-σενάριο:** Μαρίνα Δανέζη

**Διεύθυνση φωτογραφίας:** Δημήτρης Κασιμάτης – GSC
**Β΄ Κάμερα:** Θάνος Τσάντας
**Μοντάζ:** Γιώργος Ζαφείρης
**Ηχοληψία:** Βασίλης Ζαμπίκος
**Μίξη ήχου:** Δημήτρης Μυγιάκης
**Διεύθυνση παραγωγής:** Τάσος Κορωνάκης
**Δημοσιογραφική έρευνα:** Χριστίνα Τσαμουρά
**Σύνταξη - έρευνα αρχειακού υλικού:** Μαρία Κοντοπίδη - Νίνα Ευσταθιάδου
**Οργάνωση παραγωγής:** Νάσα Χατζή - Στέφανος Ελπιζιώτης
**Μουσική τίτλων:** Φοίβος Δεληβοριάς
**Τίτλοι αρχής και γραφικά:** Αφροδίτη Μπιτζούνη
**Εκτέλεση παραγωγής:** Μαρίνα Ευαγγέλου Δανέζη για τη Laika Productions
**Παραγωγή:** ΕΡΤ Α.Ε. - 2022